મુંબઈ : પ્લાસ્ટિક બંધીના મહારાષ્ટ્ર સરકારના ઉતાવળે નીકળેલા જીઆરથી કૃષિ વ્યાપારો પર ગંભીર અસરો થઈ રહી છે. કૃષિ વ્યાપારના સીઝનેબલ ક્વોલિટીઓની જાળવણી મોટા પેકિંગમાં પ્લાસ્ટિકમાં રાખવાથી બારે મહિના કોલ્ડ સ્ટોરેજમાં મૂકી માગણી અને પુરવઠો જળવાઈ રહે છે.ખેડૂતો પણ કાંદા, બટાટા, લસણ, ફળ - ફળાદિ, શાકભાજી પ્લાસ્ટિકની જાળીવાળી થેલીઓમાં હોલસેલ માર્કેટોમાં લાવે છે. આ પ્રકારની પ્લાસ્ટિક બંધીથી કૃષિની વસ્તુઓની અછત થશે. સ્ટોક જાળવણી કેમ કરાશે? એકસપોર્ટ- ઈમ્પોર્ટ થતી તમામ કૃષિ વસ્તુઓ, ડ્રાયફ્રૂટ, તેજાના વગેરે વિશ્વમાં સપ્લાઈ કરતી વખતે પ્લાસ્ટિકનો ઉપયોગ તેની જાળવણી માટે અત્યંત આવશ્યક છે.